சீரிட்டு நின்று தந்தலை வணங்காமல் திரண்ட பூண்முலைகள் உன்றன் திருமார்பில் அணைய வோரூசி மேலே தவம் செய்கின்றது ஒக்கும் என்னுஞ் சிறுரோம ரேகையாள் வந்தாள் பராக்கென்று சேவித்து நிற்கிறாள் பார் திகழ்வடுக நாததுரை மெச்சுப்ரதானி சிவசுப்பிர மண்ணிய ராசனே. (1) குறிப்புரை வடுகதுரை எனப் போற்றப்பட்டவன் ஒரு வெள்ளைக்காரத் துரை. அவனால் போற்றப்பட்டவன் சிவசுப்பிரமணியராசன் என்னும் ஆட்சியாளன்.  இவனை முன்னிலைப் படுத்திக்கொண்டு இந்தப் பாடல் பாடப்பட்டுள்ளது. பெண் ஒருத்தியின் கட்டழகுக் கவர்ச்சி முலை வருணிக்கப்பட்டுள்ள இந்தப் பாடல் நலம்புனைந்துரைத்தல் என்னும் அகப்பொருள் பாடல்.